पाएं अपने शहर की ताज़ा ख़बरें और फ्री ई-पेपरडाउनलोड करें
कोटा में कोरोना ने सबसे ज्यादा कहर अप्रैल 2021 में इसलिए बरपाया क्योंकि कोटावासियों ने इस माह सबसे ज्यादा नियमों को तोड़ा। 18 हजार 404 लोगों ने इस महिने नियम तोड़े यानी रोजाना 613 लोगों ने नियमों को नहीं मानकर कोरोना को बुलावा दिया।
कोरोना काल जब से शुरू हुआ यानी मार्च 2020 से लेकर अब मई 2021 तक यह किसी भी एक महिने में नियमों को तोड़ने का सबसे बड़ा आंकड़ा हैं। नियम तोड़कर एक माह में 26 लाख 68 हजार 700 रुपए जुर्माना भरा। वहीं, पूरे कोरोना काल में अब तक कुल 52 हजार 273 लोगों ने नियमों को तोड़ा हैं। इन नियमों में सार्वजनिक स्थानों पर मास्क लगाने, दो गज की दूरी रखने से लेकर सार्वजनिक स्थानों पर थूकने जैसे सामान्य और सबसे ताकतवार नियम शामिल हैं।
अब देखिए, नियमों की अनदेखी करने से क्या हुआ...? नियमों को नहीं माना इसलिए कोरोना सबसे ज्यादा भयावह हो गया। 20 हजार 257 व्यक्ति इस एक माह में पॉजिटिव पाए गए। यानी रोजाना 675 लोग रोज पॉजिटिव पाए गए। वहीं, 30 मार्च तक एक्टिव केस 737 थे, जो 30 अप्रैल को 10 गुना बढ़कर 7 हजार 459 हो गए। इन सबकी वजह से 111 लोगों की दर्दनाक मौतें हुई। जबकि मौतों का यह आंकड़ा तो सरकारी हैं। कोविड अस्पतालों की बात करें तो इस अवधी में 200 से ज्यादा लोगों की मौत हुई।
36% लोगों ने सिर्फ 2 माह में सर्वाधिक नियम तोड़े
कोरोना काल में मई 2020 से नियम लागू हुए थे और पुलिस ने चालान करना शुरू किया था। तब से लेकर यानी 12 मई 2020 से लेकर 1 मई 2021 में तक कुल 52 हजार 273 लोगों ने नियमों को तोड़ा हैं। अगर हम अप्रैल और मई 2021 दो महिनों की बात करें तो सिर्फ इन महिनों में 36 फीसदी यानी 20 हजार 723 लोगों ने नियम तोड़ दिए। वहीं, मई 2020 से लेकर मार्च 2021 तक कुल 36 हजार 550 लोगों ने नियम तोड़े।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn